ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Δεκεμβρίου 1990 που επιτρέπει στην Ομοσπονδιακή Δημοκρατία της Γερμανίας να εφαρμόσει, στα σοβιετικά στρατεύματα που σταθμεύουν στο έδαφος της Ομοσπονδιακής Δημοκρατίας της Γερμανίας, παρέκκλιση από τα άρθρα 14 και 15 της έκτης οδηγίας 77/388/ΕΟΚ περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών (90/640/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη φορολογική βάση (1), καλούμενη εφεξής «έκτη οδηγία», όπως τροποποιήθηκε τελευταία από τη δέκατη όγδοη οδηγία 89/465/ΕΟΚ (2), και ιδίως το άρθρο 30,

την πρόταση της Επιτροπής,

Εκτιμώντας:

ότι η Ομοσπονδιακή Δημοκρατία της Γερμανίας ζήτησε παρέκκλιση από τα άρθρα 14 και 15 της έκτης οδηγίας λόγω του ότι έχει αναλάβει μια υποχρέωση στα πλαίσια της συνθήκης μεταξύ Ομοσπονδιακής Δημοκρατίας της Γερμανίας και της Ένωσης Σοβιετικών Σοσιαλιστικών Δημοκρατιών σχετικά με τους όρους της προσωρινής παρουσίας και τις λεπτομέρειες της προγραμματισθείσας απόσυρσης των σοβιετικών στρατευμάτων από το έδαφος της Ομοσπονδιακής Δημοκρατίας της Γερμανίας 7 ότι το γενικότερο πλαίσιο και οι προοπτικές της προαναφερθείσας συνθήκης δικαιολογούν τη χορήγηση της παρέκκλισης αυτής 7 ότι, υπό το πρίσμα των πρόσφατων πολιτικών εξελίξεων, δικαιολογείται η ίδια φορολογική μεταχείριση των ενόπλων δυνάμεων που σταθμεύουν στο έδαφος των παλαιών Lδnder της Ομοσπονδιακής Δημοκρατίας της Γερμανίας και αναφέρονται στο άρθρο 14 παράγραφος 1 στοιχείο ζ) τρίτη περίπτωση και στο άρθρο 15 σημείο 10 τρίτη περίπτωση της έκτης οδηγίας, με τα σοβιετικά στρατεύματα που σταθμεύουν στο έδαφος των νέων Lδnder της Ομοσπονδιακής Δημοκρατίας της Γερμανίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Κατά παρέκκλιση από το άρθρο 14 παράγραφος 1 στοιχείο ζ) τρίτη περίπτωση και στο άρθρο 15 σημείο 10 τρίτη περίπτωση της έκτης οδηγίας, επιτρέπεται στην Ομοσπονδιακή Δημοκρατία της Γερμανίας να απαλλάσσει, με επιστροφή του καταβληθέντος στο προηγούμενο στάδιο φόρου, τις ακόλουθες πράξεις:

- εισαγωγή εξοπλισμού των σοβιετικών στρατευμάτων και εισαγωγή ενδεδειγμένων ποσοτήτων προϊόντων διατροφής, υλικού και άλλων αγαθών που πρόκειται να χρησιμοποιηθούν από τα σοβιετικά στρατεύματα, από τα μέλη τους ή τις οικογένειές τους,

- παραδόσεις αγαθών και παροχές υπηρεσιών στα σοβιετικά στρατεύματα, μέσω μιας επίσημης υπηρεσίας εφοδιασμού του σοβιετικού στρατού, που πρόκειται να χρησιμοποιηθούν ή να καταναλωθούν από τα σοβιετικά στρατεύματα, από τα μέλη τους ή τις οικογένειές τους.

Άρθρο 2

Η Ομοσπονδιακή Δημοκρατία της Γερμανίας θεσπίζει τα αναγκαία μέτρα για να αποτρέψει κάθε ενδεχόμενη περίπτωση φοροδιαφυγής στα πλαίσια το πράξεων οι οποίες αναφέρονται στο άρθρο 1.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Η απόφαση εφαρμόζεται από τις 3 Οκτωβρίου 1990. Λήγει την ημέρα της οριστικής αποχώρησης των σοβιετικών στρατευμάτων από την Ομοσπονδιακή Δημοκρατία της Γερμανίας.

Βρυξέλλες, 3 Δεκεμβρίου 1990. Για το Συμβούλιο Ο Πρόεδρος G. CARLI